14 



cuspidata, irregulari etc, variam pariter emergere testarum superficiem , politam 

 nempe, scabram, crispatam, vel alias qualescumque hujus generis affectiones prae- 

 seferentem , satis pronum est intelligere . 



Crusta isthaec postremo, acleoque pars extima testae universae, communi te- 

 gumento obvelatur, cui Epidermidis nomen Ostracologi indidere. Est hoc revera 

 protheiforme; plerumque enim membranam simplicem, sive tenuem, sive cras- 

 sam; sive politam, sive crispatam refert ; quam Microscopio perlustratam vascu- 

 lis , sive fibrillis ramosis distinctam perspeximus , quemadmodum exhibetur a 

 I. Fig.21 . Interdum pilis coagmentatum , vel ovis vellus, vel ursinam pellem specio- 

 se imitatur: quandoque lamellas amplas oris ciliatis, aliasque hujus generis for- 

 mas praeseferre conspicitur. Nihilo tamen secius ejus natura eadem jugiter esse 

 videtur , ut suo loco declarabimus . Verosiinillimum est Naturam cunctis testa- 

 ceis commune hoc tegumentum ea de caussa tribuisse, ne scilicet testae calcareae 

 indolis , quibus communiuntur, a rodentibus substantiis, inmaris sinufortasse oc- 

 currentibus, ulla ratione labefactarentur; atque contra ictus varios, quorum vi 

 identidem infirmari possent, intemeratae servarentur. 



Illud profecto in universa incrementi testarum theoria inest prae ceteris sin- 

 gulare, atque admirabile, quod respicit musculos adductores, orbiculares pallii, 

 aliosque hujus generis. Hi namque a primoribus, ut ita dicam, Molluscorum in- 

 cunabulis testae suae tam arcte adhaerescunt, ut nulla vi ab ipsa adimi queant, 

 sed cultro tantum, sive scalpello, vehementer, ac repetitis vicibus contra ipsos 

 adacto, ab eadem discerpantur; quippe quia illorum fibrae in totidem fasciculos 

 denso agmine veluti aggestae, illius substantiam penetrant, ibique inseruntnr. 



Quomodo igitur sive in Reaumurii, sive in nostra super testarum accessiones 

 theoria, intelligi umquam poterit undenam fiat,ut musculi illi una cum testa re- 

 gulariter adolescentes, ab ejusdem umbonibus gradatim recedant, atque in om- 

 ni Molluscorum aetate eum semper locum occupent,ut adductores, exempli gra- 

 tia, medium fere conchae teneant, orbiculares vero juxta ejus limbos firmiter 

 consolidentur? At quum extra dubium omnino sit itarem se habere, haud est pa- 

 riter dubitandum, proutReaumurius ipse conjecit, quin vermes hujusmodi ita sint 

 a Natura comparati, ut statis temporibus musculi illi a suis locis sponte absce- 

 dant, et quaquaversum se se expandendo, atque ulterius progrediendo, concha- 

 rum fatum persequantur . Quod quidem in marinorum animalium turba exemplis 

 haud vacat. Quotidiana quippe experientia nosdocet in cancris, locustis, aliisque 

 hujus generis crustaceis animantibus, certis quoque temporibus innumeros mu- 

 sculos crustam universam, cui satis valide affiguntur, sponte deserere, ac alteri 



